सदर कोतवाली क्षेत्र के मोहल्लामुल्ला खेल निवासी टेंट व्यवसायी अजीम खां का एक मकान जलालनगर में भी है। शनिवार को वह अपने मकान में ताला डालकर पत्नी बच्चों के साथ जलालनगर स्थित मकान में मां की इंतकाल की खबर सुनकर गए थे। रात में किसी समय चोरों ने उनके मकान का ताला तोड़ दिया और अंदर दाखिल हो गए। चोरों ने यहां कमरे के अंदर अलमारी का लॉक तोड़कर उसमें रखी 90 हजार रुपये की नकदी और मंगलसूत्र, हार आदि कीमती जेवर चोरी कर ले गए। रविवार दोपहर घर लौटे तो मुख्य गेट का ताला टूटा देख उनके होश उड़ गए। अंदर जाकर देखा तो नकदी जेवर गायब थे। मामले की तहरीर पुलिस को दी गई। पुलिस ने मौका मुआयना कर मामले की जानकारी की और जल्द से जल्द चोरों का सुराग लगाकर घटना के खुलासे का आश्वासन दिया। इंस्पेक्टर डीसी शर्मा ने बताया कि मामले की रिपोर्ट दर्ज कर ली गई है।